|  |  |
| --- | --- |
| Numri i lëndës: | 2018:025988 |
| Datë: | 15.07.2019 |
| Numri i dokumentit:  | 00409976 |

**P.nr. 408/19**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit D.D , sipas aktakuzës së PTH-së D.P. në Pejë PP/II. nr. 1017/17 të dt.30.5.2017 për shkak të veprës penale: pengim i personit zyrtar në kryerjen e detyrave zyrtare nga neni 409 par 1 të KPRK-së , pas përfundimit të shqyrtimit fillestar , publik dhe me gojë, të mbajtur në pranin e të pandehurit D. D. dhe të prokurorit të shtetit Suada Hamza me dt.15.7.2019 ka marrë dhe botërisht ka shpallë këtë :

**A K T GJ Y K I M**

**I pandehuri D. D i lindur ... në L – Z në adresë M nr. .. L , ku edhe tani jeton, i biri i S dhe nënës L e gjinisë H, Shqiptar Shtetas i Republikës së Kosovës, gjendet në liri.**

**ËSHTË FAJTOR**

Për arsye se:

Me dt..., rreth orës .. minuta në rrugën P-P , pikërisht në fsh. G, pengojnë personat zyrtar në kryerjen e detyrave zyrtare , në atë mënyrë që përderisa të dëmtuarit , policët A.M dhe A.G, ishin duke kryer detyrën zyrtare, pasi që është ndaluar i pandehuri së bashku me të pandehurin D , ku i pandehuri S edhe përkundër urdhrit që kishte që të mos del nga vetura i njëjti del dhe ju ofrohet policëve ku dhe fillon ti pengoj derisa të njëjtit ishin duke i shqiptuar gjobën, i pengon personat zyrtar në kryerjen e detyrës zyrtare duke ju thënë “ e respektoj uniformën por ju lutna në tokë e qiell kur të jeni pa uniform mos me dilni përpara” duke i penguar në shqiptimin e gjobës ku më pas dhe i pandehuri D del nga automjeti dhe shkon në drejtim të veturave të policëve i pengon derisa ishin duke i shqiptuar dënimin ku ju drejtohet të dëmtuarve – policëve me fjalët “o kam me jua q... atë nenë që e keni , o shqiptar muti” ku në një gjendje të tillë të dëmtuarit si persona zyrtar pengohen në kryerjen e detyrës.

-me çka ka kryer vepër penale : pengim i personit zyrtar në kryerjen e detyrave zyrtare nga neni 409 par 1 të KPRK-së.

Prandaj gjykata të pandehurit konform nenit 41, 42, 49, 50,51,52, dhe nenit 409 par 1 të KPRK-së. I SHQIPTON.

**DËNIM TË KUSHTËZUAR**

Në atë mënyrë që ia përcakton dënimin me burg në kohëzgjatje prej 10 muaj , e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale .

Obligohet i pandehuri që në emër të paushallit gjyqësorë të paguaj shumën prej 20 euro , në emër të shpenzimeve të procedurës penale shumën prej 50 kurse ne emër te taksës për mbrojtjen e viktimave të krimit shumën prej 30 euro - të gjitha këto 15 ditë pasi që aktgjykimi të merr formën e prerë.

I dëmtuari për realizimin eventual e kërkesës pasurore juridike udhëzohet në kontest civil.

Shpenzime procedurale nuk ka pasur.

**A r s y e t i m**

Prokuroria Themelore në Pejë me dt.30.5.2017 kundër të pandehurve S.D dhe D.D, ka ngritë aktakuzë PP/II. nr. 1017/17 , për vepër penale të kryer në bashkëveprim :pengim i personit zyrtar në kryerjen e detyrave zyrtare nga neni 409 par 1 dhe neni 31 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Me dt.16.4.2019, gjykata e ka mbajtur shqyrtimin fillestar në të cilin janë paraqitur prokurori i shtetit Ardiana Veseli i pandehuri S. D i cili sipas fletë rreshtimit vendor së dt. 22.2.2019 është arrestuar nga ana e policisë , nuk ka ardhur i pandehuri D. D , për çka gjykata për shkak të ekonomizimit të procedurës e ka bërë veçimin e lëndës.

 Në ndërkohë me dt. 15.7.2019 policia e Kosovës duke vepruar sipas fletë rreshtimit vendor e ka sjellë në gjykatë të pandehurin D.D.

Në shqyrtimin fillestarë i pandehuri D. D – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit, i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, padënueshmërinë e mëparshme , moshën e re , dhe kësisoj gjyqtari mendon se edhe me një vendim si në dispozitivin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së.

Vendimi mbi udhëzimin e të dëmtuarve në kontestin e rregullt civil është marrë konform nenit 463 të KPPRK-së .

Vendimi obligimin e të pandehurit për taksat për programin e kompensimit të viktimave të krimit është marrë konform Ligjit nr. 05/L-036.

 Nga sa u tha më lartë konform nenit 365 të KPPRK-së u vendos si më lartë.

 Nga Gjykata Themelore në Pejë D.P. datë. 15.7.2019.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .